Herit en cauilhar dret pera ponchuda pèira que li lancèc Piròo Imbrasida, capitan des tracis, qu’auie arribat d’Eno (era insolenta pèira li trinquèc ambdús tendons e eth uas) queiguec d’esquia en povàs, e en tot expirar estenie es braci entàs sòn companhs, quan eth madeish Piròo acodic ara prèssa e li fotèc era lança en melic; s’espargèren es intestins e es tenèbres velèren es uelhs deth guerrèr.